# *PROJEKTS*

**LATVIJAS REPUBLIKAS MINISTRU KABINETS**

|  |  |
| --- | --- |
| 2018. gada | Noteikumi Nr. (prot. Nr. .§) |

Rīgā

**Otrreizējo izejvielu uzskaites kārtība**

Izdoti saskaņā ar

Atkritumu apsaimniekošanas likuma   
4. panta ceturto daļu

1. Noteikumi nosaka kārtību, kādā atkritumu apsaimniekotājs nodrošina no atkritumiem saražotu vai citādi iegūtu otrreizējo izejvielu uzskaiti.

2. Atkritumu apsaimniekotājs ar otrreizējām izejvielām veiktās darbības rakstiski vai elektroniski reģistrē otrreizējo izejvielu uzskaites žurnālā (pielikums), katras darbdienas beigās veicot ierakstu par darbdienas laikā uzņēmuma saražotajām vai citādi iegūtajām, kā arī realizētajām otrreizējām izejvielām.

3. Apsaimniekotājs nodrošina, ka otrreizējo izejmateriālu uzskaites žurnālā tiek uzkrāta informācija par katru apsaimniekotāja saražoto vai citādi iegūto otrreizējo izejvielu partiju.

4. Atkritumu apsaimniekotājs šo noteikumu 3. punktā minēto informāciju glabā trīs gadus un pēc pieprasījuma sniedz kompetentajām valsts iestādēm atkritumu apsaimniekošanas jomā.

5. Apsaimniekotājs nodrošina, ka trīs mēnešu laikā pēc šo noteikumu spēkā stāšanās dienas, tiek veikta to otrreizējo izejvielu inventarizācija, kuras saražotas vai citādi iegūtas pirms šo noteikumu spēkā stāšanās dienas, sastādot par to inventarizācijas aktu.

Ministru prezidents Māris Kučinskis

Vides aizsardzības un

reģionālās attīstības ministrs Kaspars Gerhards